Arvid Lindman

Salomon Arvid Achates Lindman (Österbybruk, 1862ko irailaren 19a – Croydon, 1936ko abenduaren 9a) suediar militar, enpresari eta politikaria izan zen. Suediako lehen ministroa izan zen 1906tik 1911ra eta 198tik 1930ra.

Hamalau urterekin Suediako Errege Itsas Akademian sartu zen eta 1882an graduatu zen. 1883tik 1885era Vanadis espedizioan parte hartu zuen, eta 1889an erreserbara pasa zen.

Armada utzi ondoren, industrian eta enpresan aritu zen. 1904an parlamentuan sartu zen eta 1905ean Itsas ministro izendatu zuten. 1906tik 1911ra lehen ministro izan zen eta liberal moderatuen babesa bilatu zuen. Ordezkaritza proportzionala ezarri zuen eta aurrerapenak lortu zituen gizonezkoen boto-eskubidean. 1911ko hauteskundeetako porrotaren ondoren dimititu zuen eta alderdi kontserbadore sendo bat sortzea proposatu zuen. 1917an Kanpo Arazoetako ministro izan zen.

1928an, gutxiengoan zegoen eskuineko gobernu baten buru bihurtu zen. Politika protekzionista moderatua ezarri zuen eta sindikatuekin itunak egin zituen lan-gatazkak saihesteko. 1930ean dimisioa eman zuen

1936an hil zen Ingalaterran izandako hegazkin istripu batean.

Kategoria:Suediako politikariak
Kategoria:Ohorezko Legioko gurutze handiak
Kategoria:Hegazkin istripuan hildakoak